沙比Sir親自斟介 利華首簽吼實基羅納中場
2024年05月28日 21:05
東網電視
更多新聞短片
沙比Sir親自斟介阿歷斯加西亞。(Getty Images)
利華古遜奪取德甲同德盃雙料冠軍後，新球季再上征途，宣布留任嘅沙比阿朗素沙比Sir着手組軍，最新佢親自斟介基羅納中場阿歷斯加西亞，據報已經接近達成協議，將會係利華今夏首簽。
「轉會專家」羅曼諾報道，沙比Sir同球員已取得聯繫，阿歷斯加西亞亦渴望跟隨沙比Sir，希望職業生涯接受新挑戰，該位26歲西班牙中場在德國《轉會市場》身價估值為2,500萬歐元(約2.12億港元)。
阿歷斯加西亞踢過曼城，近年效力基羅納，由西乙打上西甲，今季球隊大爆發歷史性取得西甲季軍，佢全季交出3球6助攻，亦係隊中傳球最多球員，今次轉戰德甲跟同屬西班牙籍嘅沙比Sir搵食，預計適應上唔會有大問題。